北美洲，全名北阿美利加洲（North America），簡稱北美，係地球響西半球同北半球嘅一大洲。北邊係北冰洋，東邊係大西洋，南邊係加勒比海，而西邊係太平洋。而南美洲就響正佢東南面，佢個面積有24 480 000平方千米，佔地球表面面積4.8%。響2002年7月，人口估計有成514,000,000。以面積計，佢排第三，響亞洲同非洲之後。人口就排第四，響亞洲、非洲同歐洲之後。